212. pr. n. e.

__NOTOC__

Godina **212. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Flaka i Pulhera** (ili, rjeđe, **godina 542. ''[[Ab urbe condita]]**''). Oznaka 212. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

## Događaji

* U Rimu je Publije Licinje Kras Div je izabran za "pontifex maximusa".
* Seleukidski kralj Antioh III nakon gušenja pobune svog generala Aheja u Maloj Aziji odlučuje konsolidirati svoju vlast u sjevernim i istočnim dijelovima carstva. Svoju sestru Antiohiju udaje za armenskog kralja Kserksa, koji mu, pak, priznaje sizerenstvo i počinje plaćati danak.
* Drugi punski rat: Rimski vojnici smješteni u Tarentu su toliko naljutili građane da oni otvaraju vrata grada Hanibalu. Kartaginske snage ulaze u grad, ali Hanibal dozvoljava pljačku samo rimskih kuća. U rimskim rukama ostaje citadela, pa je Hanibalu luka neupotrebljiva.
* Drugi punski rat: Rimski konzuli Apije Klaudije Pulher i Kvint Fulvije Flak započinju opsadu Kapue s osam legija. Kartaginski vojskovođa Hanon Stariji dolazi do Beneventuma u pomoć braniteljima Kapue, ali je poražen od Rimljana.
* Drugi punski rat: Sifaks, kralj zapadnog numidijskog plemena Masesila, sklapa savez sa Rimljanima koji mu šalju vojne savjetnike. Potom napada istočno numidijsko pleme (Masilijci) pod Galom, koje je u savezu sa Kartaginjanima. Kartaginski vojskovođa Hazdrubal je pozvan iz Španije u Sjevernu Afriku kako bi ugušio numiđansku pobunu.
* Drugi punski rat: Kapuanci se za pomoć obraćaju Hanibalu koji protiv rimske vojske šalje 2000 numidijskih konjanika. Oni uspjevaju potući rimske legije, a Pulher ubrzo umire od zadobivenih rana.
* Drugi punski rat: Rimski vojskovođa Publije Kornelije Scipion i njegov stariji brat Gnej zauzimaju Sagunt.
* Drugi punski rat: Bitka kod Silara u kojoj Hanibal uništava rimsku vojsku pod pretorom Markom Centenijem Penulom.
* Prvi makedonski rat: Nakon što su Rimljani dva puta spriječili njegov pokušaj osvajanja Ilirije, a svjestan njihove flote pod Markom Valerijem Levinom u Jadranu, makedonski kralj Filip V Makedonski pokreće napad s kopna, zauzima gradove Atintania, Dimale i Lis, pokorova grčko pleme Dasareti i ilirska plemena Partini i Ardideji.
* Drugi punski rat: Bitka kod Herdonije u kojoj Hanibal uništava vojsku Gneja Fulvija Flaka i time čisti cijelu Apuliju od rimskih snaga.
* Antioh III pokeće pohod s ciljem da Seleukidsko Carstvo vrati u istočne granice koje je ustanovio Aleksandar Veliki te prodire sve do Indije.
* Drugi punski rat: Nakon dvogodišnje mukotrpne opsade, usprkos dolaska kartaginskih pojačanja i usprkos Arhimedovih ratnih mašina (kao što je Arhimedova pandža), rimski vojskovođa Marko Klaudije Marcel uspjeva zauzeti Sirakuzu. Usprkos nastojanja da poštedi život Sirakužana, Marcel nije u stanju spriječiti masovnu pljačku, silovanja i ubistva od strane njegovih vojnika, te pri tome gine Arhimed. Marcel nakon osvajanja grada počinje sakupljati umjetnička djela te ih šalje u Rim, a što će postati uobičajeni postupak rimskih vojskovođa s osvojenim gradovima.

## Rođenja
*

## Smrti
* Arhimed iz Sirakuze, grčki matematičar i naučnik, koji je pronašao brojne geometrijske formule, osnovao granu nauke zvanu hidrostatika, izradio prvi Arhimedov vijak te sagradio ratne mašine protiv Rimljana (r. cca. 287. pne.)
* Kserks od Armenije (ubijen od supruge Antiohije)
* Tiberije Sempronije Grakho, rimski konzul

## Reference